open-index/open-wikipedia-markdown huggingface dataset:
Seteritak

Et **seteritak** (fra svensk **säteritak**) er et valmtak eller et saltak der takflaten er brutt av et vertikalt veggparti som løper rundt hele bygningen. Takvinkelen over og under dette partiet er som regel den samme. Taket nedenfor avsatsen kan være noe brattere. Det finnes også eksempler der den nederste del av taket er buet, enten konvekst eller konkavt.

Den store forskjellen mellom seteritak og mansardtak, som også er en «brukket» takform, er at mansardtaket bare har en gesims mellom øverste og nederste del av taket, og at den nederste delen som regel er mye brattere enn den øvre, gjerne med vinduer i kobbhus.

Ordet *seteritak* er en fornorsking av det svenske *säteritak*. Det svenske ordet kommer fra *säteri* eller *sätesgård*, svenske ord for adelens setegårder.

Det er ulike teorier om opprinnelsen. Det har vært vanlig å se på Sverige som opprinnelsesland for denne takformen, som skal være inspirert av italiensk og fransk villaarkitektur, eventuelt av enkelte kirkers basilikaform.

I 2012 skrev forskeren Lars Jacob Hvinden-Haug en artikkel der han viste muligheten for at Sverige overtok  takformen fra Polen på 1600-tallet. Mens takformen i Sverige skjuler mange ulike takkonstruksjoner, har de polske brukne takene stort sett langsgående takstoler under det øvre taket. Hvinden-Haug antar at den opprinnelige hensikten var å kunne spenne over brede bygninger med kortest mulige bjelker og sperrer, men på sätesgårdene i Sverige var utseendet det viktigste. En sätesgård skulle ha mektige og imponerende bygninger. Der ser ikke takformen ut til å ha hatt noen direkte nytteverdi. Den kunne ofte skjule et vanlig sal- eller valmtak, med et mindre tak bygd oppå.

I Norge var seteritaket spesielt mye brukt i Trøndelag, og der finnes det fortsatt bygninger fra 1700-tallet med denne takformen, bl.a. Bakke gård i Trondheim og Gjesvål i Orkdal. Det var tidligere antatt at seteritaket ikke kom hit til landet før rundt 1750–1760, og at Kammerherregården i Porsgrunn kunne være det eldste eksemplet. Nøyaktig byggeår er ikke kjent.

På Maschius' trondheimsprospekt kan man imidlertid se at seteritaket var kjent allerede i 1674. En av de store bryggene er tegnet med avtrappet gavl og det vertikale veggpartiet som er typisk for denne takformen.

## Referanser




## Litteratur
* Hvinden-Haug, Lars Jacob (2012) «Har säteritaket polsk opprinnelse?». I: *Bebyggelsehistorisk tidskrift*, nr. 63, s. 76–91. 
* 
* Lundberg, Erik (1942) *Svensk bostad : dess utveckling och traditionsbildning, dess förhållande till utländskt samt dess egenart och framtida möjligheter*, s. 164. Stockholm, Rotogravyr
* Swensen, Wilhelm (1951) «Fra barokk-residens til kjøpmannshus». I: *Årsberetning*, vol. 106, s. 51–80. Oslo, Foreningen til norske fortidsminnesmerkers bevaring
* Wåhlin, Björn (1979) *Säteritaket – ursprung och förekomst*. Mangfoldiggjort C1-uppsats i konstvetenskap, Uppsala universitet

## Eksterne lenker
*
Ski magasinplass

**Ski magasinplass** består av en plass med to forsvarsbygg konstruert i rektangulære former i Ski i Nordre Follo kommune, Akershus fylke og var en del av den tidligere militærleiren Monsrud leir.

Byggverkene er fra 1897 og er bygget med et bæresystem av jern og kledd med korrugerte stålplater.

## Eksterne lenker
* Ski kommune - Betraktning Ski magasinplass
*
International Ultraviolet Explorer

**International Ultraviolet Explorer** (**IUE**) var et romteleskop som observerte i det ultrafiolette. Det var et samarbeidsprosjekt mellom NASA, ESA og Storbritannia. Teleskopet hadde et speil på 45 cm og ble skutt opp i 1978. Det fungerte til det ble satt ut av drift i 1996, noe som gjør det til et av de lengstlevende astronomiske romfartøyene noensinne.

Teleskopet gikk i en elliptisk geosynkron bane i en høyde på mellom  og  km og med en helling på 28,4° til ekvator. I begynnelsen ble observasjonstiden delt mellom deltakerlandene etter bidrag; NASA fikk to tredjedeler av tiden mens ESA og Storbritannia fikk en sjettedel hver. Etter 1981 ble den felleseuropeiske observasjonen tildelt etter vitenskapelig tyngde alene.

Da prosjektet var over hadde teleskopet utført  ultrafiolette observasjoner. IUE observerte blant annet mange kometer og atmosfærene til de store gassplanetene i solsystemet. Teleskopet ga i tillegg innsikt i stjernevinden og energitransporten i atmosfærene til varme og massive stjerner, og andre astronomiske fenomener som til for eksempel Seyfert-galakser og kvasarer

## Kilder
* «International Ultraviolet Explorer» s. 201 i *Philip's Astronomy Encyclopedia* utgitt i 2002.
Finland under Paralympiske sommerleker 2012

**[[Finland]]** deltok under **[[Paralympiske sommerleker 2012]]** i London,  Storbritannia. Troppen tok 6 medaljer.

## Medaljevinnere

## Se også
*Finland under Sommer-OL 2012
*Finland ved de paralympiske leker

## Eksterne lenker
* Resultater hos paralympic.org
Steven Solomon

**Steven Solomon** (født 16. mai 1993) er en australsk friidrettsutøver, som konkurrerer i sprintløp. Han representerte Australia under Sommer-OL 2012, der han ble nummer åtte på 400 meter.
## Referanser


## Eksterne lenker
*
Tony McQuay

**Tony McQuay** (født 1990) er en amerikansk friidrettsutøver som konkurrerer i sprintløp. Han representerte USA under Sommer-OL 2012, der han var med på laget som tok sølv på 4×400 m stafett. McQuay ble utslått i semifinalen på 400 meter. Under VM i friidrett 2013 tok han gull på 4×400 m stafett og sølv på 400 meter individuelt. 

## Referanser


## Eksterne lenker
*
Alberth Bravo

**Alberth Bravo** (født 29. august 1987) er en venezuelansk friidrettsutøver, som konkurrerer i sprintløp. Han representerte Venezuela under Sommer-OL 2012, der han ble utslått i semifinalen på 400 meter.

## Referanser


## Eksterne lenker
*
Missy Franklin

**Melissa Jeanette «Missy» Franklin** (født 1995) er en amerikansk svømmer som deltok i de olympiske leker 2012 i London

Franklin ble olympisk mester i svømming fire ganger i OL-2012 i London. Hun vant totalt fem medaljer fire gull- og en bronsemedalje. To individulle titler: 200- og 400 meter ryggsvømming for damer og gull på 4 x 200 fri og 4 x 100 meter medley for damer. I tillegg vant hun en bronsemedalje på 4 x 100 meter fri.

## OL-medaljer
*  2012  London - **Gull** i svømming, 200 meter rygg, damer  USA
*  2012  London - **Gull** i svømming, 400 meter rygg, damer  USA
*  2012  London - **Gull** i svømming, 4 x 200 m fri, damer  USA
*  2012  London - **Gull** i svømming, 4 x 100 m medley, damer  USA
*  2012  London - Bronse i svømming, 4 x 100 m fri, damer  USA

## Referanser


## Eksterne lenker
* 
* 
* 
*
Brenda Villa

**Brenda Villa** (født 18. april 1980 i Los Angeles i California) er en amerikansk vannpolospiller som deltok i de olympiske leker 2000 i Sydney, 2004 i Athen, 2008 i Beijing og 2012 i London.

Villa ble olympisk mester i vannpolo under OL-2012 i London. Hun var med på det amerikanske laget som vant vannpoloturneringen for damer. USA vant kvartfinalen over Italia med 9-6, og i semifinalen vant de over Australia med 11-9. Finalen mot Spania endte 8-5 til USA.

Hun var også med på det amerikanske vannpololaget som vant gull i Panamerikanske leker 2011 i Guadalajara i Mexico.

## OL-medaljer
*  2012  London - **Gull** i vannpolo, damer  USA
*  2000  Sydney - Sølv i vannpolo, damer  USA
*  2008  Beijing - Sølv i vannpolo, damer  USA
*  2004  Athen - Bronse i vannpolo, damer  USA

## Eksterne lenker
*
Göran B. Nilsson

**Göran B. Nilsson** (født 1934) er en svensk historiker og *[[professor emeritus]]* ved Universitetet i Linköping.

Nilssons arbeidsfelt har fremfor alt vært svensk økonomisk historie på 1800-tallet. Hans hovedverk er en biografi over André Oscar Wallenberg i tre bind.

## Referanser
Hjalmar Seim

**Hjalmar Seim** (født 15. mars 1912 i Bergen, død 11. oktober 1985) var en norsk pedagog og skolepolitiker.

Seim var sønn av gårdbruker Andreas Seim og Berthe Austerheim. Han ble student i 1931 og *[[cand. real.]]* i 1938. Fra 1937 arbeidet han ved forskjellige skoler i Bergen, Trondheim, Alta og Oslo, fra 1951 til 1958 som rektor ved Finnmark offentlige gymnas og fra 1959 som rektor ved Sandaker skole i Oslo. I 1962 ble han leder for Forsøksrådet for skoleverket. I denne stillingen var han med på å utvikle den nye ungdomsskolen. Han var rektor ved Teisen skole i Oslo fra 1964.

Seim var medlem av Arbeiderpartiet og Norsk Lektorlag. Han satt i Oslo bystyre og var medlem av skolekomiteen av 1965.

Han var gift med psykolog Solveig Marstrander Brandanger (1913-2000) og var far til ambassadør Lasse Sigurd Seim (1943-2024).  

## Referanser


## Kilder
* Hvem er hvem 1973
Grand Prix Cycliste de Montréal 2012

**Grand Prix Cycliste de Montréal 2012** var den tredje utgaven av sykkelrittet Grand Prix Cycliste de Montréal. Rittet ble arrangert 9. september over 17 runder på totalt 205,7 km. Rittet var det 26. rittet i UCI WorldTour denne sesongen. I tillegg til de 18 UCI ProTeams deltok Cofidis, SpiderTech-C10 og Europcar

Rittet ble vunnet av Lars Petter Nordhaug foran Moreno Moser og Aleksandr Kolobnev, med Edvald Boasson Hagen, like bak på en 5.-plass.

## Resultater

## Eksterne lenker
*
Now You’re Gone – The Album

***Now You're Gone – The Album*** er det fjerde albumet til den svenske eurodance-artisten Basshunter. Det ble utgitt 14. juli 2008, og oppnådde førsteplass på det britiske UK Albums Chart. Albumet solgte over  og solgte til platina.

I New Zealand ble albumet rangert som nummer 1 i fem uker, og solgte til gullplate etter over  salg. Albumet solgte senere til platina etter 10 uker, etter  solgte kopier. Albumet var på topp i over to uker.

## Sporliste
# «Now You're Gone» (med DJ Mental Theo's Bazzheadz) – 2:30
# «All I Ever Wanted» – 2:59
# «Please Don't Go» – 2:50
# «I Miss You» – 3:48
# «Angel in the Night» – 3:21
# «In Her Eyes» – 3:14
# «Love You More» – 3:53
# «Camilla» – 3:16
# «Dream Girl» – 4:29
# «Walk on Water» – 3:46
# «Bass Creator» – 5:03 (Originalversjonen er på albumet *[[LOL (^^,)|LOL <(^^,)>]]*) under navnet «I'm Your Basscreator»)
# «Russia Privjet» (Originalt utgitt på albumet *[[LOL (^^,)|LOL <(^^,)> International Edition]]*) – 4:05
# «Boten Anna» (Originalt utgitt på albumet *LOL <(^^,)>*) – 3:29
# «DotA» (Originalt utgitt på albumet *LOL <(^^,)>*) – 3:23 (video clip version – 3:05)
# «Now You're Gone» (Fonzerelli-edit) – 3:16
# «All I Ever Wanted» (Fonzerelli-edit) – 2:35
# «Welcome to Rainbow» (Bonusspor på iTunes i Storbritannia) 5:09
# «Hardstyle Drops» (Bonusspor på iTunes i Storbritannia)

;Spesialinnhold
# Eksklusive konsertopptak
# Eksklusive intervjuer
# Basshunter-fotogalleri
# Aylar-fotogalleri
# Musikkvideoer
# «… og mer»

## Deluxe edition
På Deluxe edition (på iTunes UK) er det fem mixer, megamix video, «Walk on Water»-video og en digital booklet. Coveret har en blå farge, i stedet for den grønne som er på originalen.

## Utgivelseshistorie

28. desember 2008 ble albumet rangert som det 8. beste i 2008 av UK Singles Chart.

## Topplisteplasseringer

## Sertifiseringer

## Referanser


## Eksterne lenker
*
Øystein Sundes diskografi

**Øystein Sundes diskografi** er en diskografi over utgivelser av Øystein Sunde.

## Album

## Singler

## Med Gitarkameratene

## Med Christiania Fusel & Blaagress

## Utgivelser med eksklusive opptak

## Bibliografi

## Deltar som produsent/musiker/tekstforfatter

## Samleutgivelser med én eller flere låter

## Andre artisters versjoner av Sunde-låter
Mona Ullmann

**Mona Ullmann** (født 14. mai 1967 i Tønsberg) er en norsk tidligere handikappidrettsutøver som drev med flere grener innen friidrett, blant annet spydkast, kulestøt, diskoskast, lengdehopp og mangekamp. Hun representerte Tønsberg Friidrettsklubb nasjonalt og Norge internasjonalt. Hun er leder i Vestfold fylkeslag av Norges Blindeforbund og engasjerer seg i saker for blinde og svaksynte.

Ullmann deltok i friidrett under Paralympiske sommerleker både 1984, 1988 og 1992. Hun deltok i klassen for blinde og svaksynte.

I 1991 ble hun Tønsberg Ridder utnevnt av Vestfold Markeds Forum.

## Referanser
Sundes 5 første

***Sundes 5 første*** er en samleboks med de fem første av Øystein Sundes hovedutgivelser for første gang på CD. Boksen ble utgitt i 2012.

## Albumliste

# *[[1001 fnatt]]* (1970)
# *[[Det året det var så bratt (album)|Det året det var så bratt]]* (1971)
# *[[Ikke bare tyll]]* (1974)
# *[[Klå]]* (1974)
# *[[På sangens vinger]]* (1976)
Sør-Korea under Paralympiske vinterleker 2002

**[[Sør-Korea]]** deltok under **[[Paralympiske vinterleker 2002]]** i Salt Lake City,  USA. Troppen tok 1 medalje og kom på 21.-plass på medaljestatistikken for lekene.

## Medaljevinnere

## Se også
*Sør-Korea under Vinter-OL 2002
*Sør-Korea ved de paralympiske leker

## Eksterne lenker
* Resultater hos paralympic.org
International Canoe Federation

**International Canoe Federation** (**ICF**) er det internasjonale idrettsforbundet for padling, anerkjent av Den internasjonale olympiske komité og tilsluttet Association of Summer Olympic International Federations. Det organiserer blant annet verdensmesterskapet i padling og padling i De olympiske leker.

ICF har sin historie tilbake til 19. januar 1924 da Internationale Repräsentantenschaft Kanusport ble stiftet i København. Forbundet fikk sitt nåværende navn i 1946.

Forbundet har i dag 147 nasjonale medlemsforbund og fem kontinentale forbund. Hovedkontoret ligger i Lausanne i Sveits.

## Referanser


## Eksterne lenker
*
Rjukan Idrett

**Rjukan Idrett** er en selveid stiftelse som tilrettelegger for ulike toppidrettstilbud på Rjukan i Tinn kommune i Telemark, i samarbeid med Rjukan videregående skole. Stiftelsen startet som rein alpinlinje, Rjukan Alpin, høsten 1994, men endret fra høsten 2009 til å inneholde flere idretter. Det innebar idrettstilbud i volleyball (Rjukan Volley) fra 2009, for klatring (Rjukan Vertikal) i 2011, telemarkskjøring (Telemark Rjukan) i 2011, cross (Rjukan Cross) i 2013, friluftsliv (Rjukan Friluft) i 2013. Allerede i 2006 var volleyballtilbudet i gang i et samarbeid med Rjukan videregående skole, før Rjukan Idrett ble omdannet offisielt til å ta opp i seg flere idrettstilbud.

De ulike idrettstilbudene hadde ulik levetid. Telemark Rjukan og Rjukan Friluft kom aldri i gang på grunn av for få søkere. Rjukan Alpin opphørte i 2014, Rjukan Vertikal i 2015, Rjukan Volley i 2017, og Rjukan Cross i 2018, alle som følge av for få søkere til å kunne opprettholde tilbudet.

Istedet ble Rjukan Idrett da omdannet til å gjelde alle idretter, men tilrettelagt med lokale idrettsalg, med sikte på tilpasset grunntrening og basistrening tilpasset til de ulike idrettene. Det nye tilbudet ble en umiddelbar suksess, og tilbudet har de siste par årene hatt 50-60 elever som alle betaler en egenandel for å være med på tilbudet.

Rjukan Idrett samarbeider tett med flere lokale idrettslag om de ulike idrettstilbudene, som f.eks. Rjukan idrettslag, Tinn idrettslag og Rjukan fjellsportgruppe.

Stiftelsen Rjukan Idrett ble opprettet for å kunne gi lokal ungdom et idrettstilbud på hjemstedet, og som et attraktivt idrettstilbud man kunne søke seg til Rjukan videregående skole for å delta i, noe som samtidig skulle styrke skolens elevantall.

Styret i Rjukan Idrett oppnevnes av Tinn kommune, samt at det er én representant fra Telemark fylkeskommune, Tinn Idrettsråd, samt at rektor ved Rjukan videregående skole har observatørrolle med møterett.

Rjukan Idrett har også opprettet Tungtvannskjelleren Treningssenter, som nå er driftet av Rjukan videregående skole som et nødvendig treningstilbud for Rjukan Idretts elever. Treningssenteret har samtidig vært åpent for andre medlemmer.

Tidligere elever ved skolen er flere OL-deltakere og junior-norgesmestre som Monica Nilsen (alpint), Steinar Utne (alpint), Igor Laikert (alpint), Per Einar Eggen (alpint), Ruben Husby Pedersen (volleyball), Sadegh Mohajer (volleyball), Jan Erik Moen (volleyball), Stian Husby Pedersen (volleyball), David Husby Pedersen (volleyball), Magnus Lekven (fotball).

## Eksterne lenker
*Rjukan Idretts hjemmeside 
*Rjukan Idretts facebookside 
*Tungtvannskjelleren Treningssenterss hjemmeside
Quthing

**Quthing** er den sørligste byen i Lesotho. Den er hovedstad i distriktet Quthing. Byen har om lag 15&nbsp;000 innbyggere (2004).
Teyateyaneng

**Teyateyaneng** er en by nordvest i Lesotho. Den er hovedstad i distriktet Berea. Byen hadde  innbyggere ved folketellingen i 2006.

## Referanser
Jordskjelvmuseet i Lanzhou

**Jordskjelvmuseet i Lanzhou** () ble etablert i 1989. Det ligger i Shilitao 十里桃乡 i bydistriktet Anning 安宁区 i Lanzhou i provinsen Gansu i Folkerepublikken Kina. Det har en utstillingsflate på 3500 kvadratmeter.

Området rundt Lanzhou er gjentatte ganger blitt rammet av store jordskjelv; blant dem var ett av verdens største, Jordskjelvet i Haiyuan i 1920.

Syv utstillingshaller er viet til forskjellige aspekter ved jordskjelvkatastrofer.

## Litteratur
* Wang Zengjia 王增甲: *Lanzhou dizhen bowuguan*; Lanzhou: Gansu wenhua chubanshe 1994; 7-80608-004-X

## Eksterne lenker
* Zwischen Containerlager und Schreckmuseum 
* Dizhen bowuguan
* Lanzhou dizhen bowuguan
The Darkest Hour

***The Darkest Hour*** er en amerikansk sci-fi- actionthriller fra 2011. Filmen er skrevet av Jon Spaihts, produsert av blant andre Timur Bekmambetov, regissert av Chris Gorak, og har Emile Hirsch, Olivia Thirlby, Max Minghella og Rachael Taylor i hovedrollene.

## Handling
Sean (Emile Hirsch) og Ben (Max Minghella) er to bestevenner på businessreise i Moskva, en tur som viser seg å være totalt bortkastet når de blir rundlurt av en grådig businessmann (Joel Kinnaman). I etterkant drar de på bar og møter der på to unge amerikanske kvinner, Natalie (Olivia Thirlby) og Anne (Rachael Taylor). Turen deres blir imidlertid drastisk endret da mystiske, usynlige romvesener inntar jorden, tilsynelatende med intensjoner om å ødelegge alt liv på kloden. De fire amerikanerne overlever og drar på desperat jakt etter andre overlevende i håp om å klekke ut en plan for å overvinne de elektromagnetiske vesenene.

## Rolleliste
* Emile Hirsch i rollen som Sean
* Olivia Thirlby i rollen som Natalie
* Max Minghella i rollen som Ben
* Rachael Taylor i rollen som Anne
* Joel Kinnaman i rollen som Skyler
* Veronika Vernadskaya i rollen som Vika
* Dato Bakhtadze i rollen som Sergei
* Yuriy Kutsenko i rollen som Matvei
* Nikolay Efremov i rollen som Sasha
* Georgiy Gromov i rollen som Boris
* Artur Smolyaninov i rollen som Yuri
* Anna Rudakova i rollen som Tess
* Pyotr Fyodorov i rollen som Anton Batkin

## Eksterne lenker
* 
*
Georg Friedrich av Waldeck

**Georg Friedrich av Waldeck** (født 31. januar 1620 i Arolsen, død 19. november 1692 samme sted) var en tysk og nederlandsk feltmarskalk.

I 1641 gikk Waldeck inn i treneste for Nederland, og i 1651 i tjeneste for Brandenburg. Her avanserte han til minister og endret utenrikspolitikken fullstendig da han sa opp alliansen med keiseren og prøvde å danne en koalisjon med de protestantiske fyrstene. 

I 1656 sørget han for en allianse med Sverige, og kommanderte kavaleriet i slaget ved Warszawa i 1656 mot Polen. Han ble avsatt i 1658 da Fredrik Vilhelm av Brandenburg inngikk fred med Polen. 

Senere kjempet han under Karl X Gustav av Sverige mot Danmark, som tysk riksfeltmarskalk i 1664 nær Sankt Gotthard. I 1683 kommanderte han bayerske soldater under slaget ved Wien. I 1685 gikk han i tjeneste for hertugen av Lorraine og kurfyrsten av Bayern. 

Etter at Vilhelm III reiste til England i 1688 for gjøre krav på den engelske trona, ble Waldeck utpekt til feltmarskalk for Vilhelms styrker i niårskrigen i De spanske Nederlandene. Etter å ha seiret i slaget ved Walcourt i 1689, gikk han på et kraftig nederlag året etter mot marskalk Luxembourg i slaget ved Fleurus.

I 1691 ble han igjen utmanøvrert av Luxembourg og slått i slaget ved Leuze. Etter nederlaget ble Waldeck utpekt til stabssjef for den nederlandske hæren.

## Referanser
Sportsklubben Grane (Oslo)

:*Denne artikkelen omhandler arbeideridrettslaget Grane fra Oslo. Klubben må ikke forveksles med [[Sportsklubben Grane|Grane, Nordstrand]] som vant det første norgesmesterskapet i fotball. Grane har også [[Grane (andre betydninger)|andre betydninger]].*

**Sportsklubben Grane** (stiftet 12. juni 1931) var et norsk idrettslag fra Grønland i Oslo. Klubben var medlem av Arbeidernes Idrettsforbund i årene før andre verdenskrig.

I norgesmesterskapet i fotball i 1945 spilte Grane seg gjennom kvalifiseringsrundene ved å slå Trygg 3-1 og Sagene 3-2. I første ordinære runde tapte klubben imidlertid hele 14-0 mot Fredrikstad.

15. februar 1946 slo klubben seg sammen med to andre tidligere arbeideridrettslag, Sportsklubben Brage og Sportsklubben Varden, og dannet Vahl Sportsklubb.

## Referanser
Heine Wang

**Heine Wang** (født 22. april 1963) er en norsk næringslivsleder. 

Wang er utdannet jurist ved Universitetet i Oslo. Han var en av grunnleggerne av selskapet Vakt Service AS som senere ble til Nokas AS. Wang satt i Tønsberg bystyre fra 1995 til 2003. Heine Wang leder NHOs Eierforum og har vært styremedlem i NHO Service, og tidligere visepresident i NHO. Høsten 2012 tiltrådte Wang som president i NHO.

## Referanser
Olivia Thirlby

**Olivia Thirlby** (født 6. oktober 1986 i New York) er en amerikansk skuespillerinne.

## Karriere
Thirlby begynte sin karriere med å spille i Paul Greengrass' film *[[United 93]]* (2006). Året etter var hun med i en liten rolle i kritikerroste *[[Juno (film)|Juno]]* med Elliot Page (på den tid kjent som Ellen Page) og Michael Cera. I 2009 medvirket hun i antologifilmen *[[New York, I Love You]]*, og hun var også med i *[[Uncertainty]]* med Joseph Gordon-Levitt og i en ukredittert rolle i *[[Solitary Man]]* med Michael Douglas samme år.

I 2011 spilte hun en av hovedrollene i science fiction-filmen *[[The Darkest Hour]]* med Emile Hirsch, samt en birolle i den romantiske komedien *[[No Strings Attached]]* med Natalie Portman og Ashton Kutcher.

## Filmografi

## Referanser


## Eksterne lenker
* 
*
Tony Gustavsson

**Tony Gustavsson** (født 14. august 1973 i Sundsvall) er en svensk ekspertkommentator, fotballtrener og tidligere fotballspiller.

Gustavsson var den første av Sveriges elitetrenere som tok akademisk fotballtrenerutdanning. Han tok eksamen (80 poeng) ved Örebro universitet.

Under sin spillerkarriere var han mest kjent for sine salto-innkast. Han har blant annet representert IFK Sundsvall, IK Brage og Ytterhogdal. I den sistnevnte klubben var Gustavsson spillende trener. I 2004 bidro Gustavsson, som da var assistenttrener under Dave Mosson, med Degerfors IF å rykke opp til Superettan. I 2005 overtok han hovedansvaret for laget, og lyktes med målsetningen om å ikke rykke ned igjen. I 2006 endte Degerfors på en 11.-plass.

Den 27. oktober 2006 ble Gustavsson presentert som ny trener for Stockholmsklubben Hammarby IF. Gustavsson erstattet Anders Linderoth som hovedtrener den 6. november. Kontrakten med Hammarby IF strekte seg over tre år, med opsjon på ytterligere to år. Gustavsson lyktes med å ta Hammarby til UEFA-cupen gjennom å ta seg videre fra Intertotocupen i 2007. Gustavsson ble erstattet av Thom Åhlund den 31. august 2009 grunnet dårlige sportslige resultater.

27. april 2010 ble han presentert som ny hovedtrener for Kongsvinger. Etter at det ble klart at Kongsvinger rykket ned fra Tippeligaen valgte Gustavsson å forlate Kongsvinger og dra hjem til Sverige 

Tony Gustafsson var ekspertkommentator på SVT under VM i fotball 2010 i Sør-Afrika.

I 2012 var han assistenttrener for USAs kvinnelandslag i fotball under kvinnenes turnering under Sommer-OL 2012 der det Amerikanske landslaget tok gull.

## Referanser


## Eksterne lenker
*
Johan Georg III av Sachsen

**Johan Georg III av Sachsen** (født 20. juni 1647, død 12. september 1691) var fra Huset Wettin og kurfyrste av Sachsen fra 1680 til 1691.

Han endret farens franskvennlege kurs og tok parti mot Ludvig XIV av Frankrike. Han deltok i slaget ved Wien mot Det osmanske rike i 1683 som marskalk av Det tysk-romerske riket og støttet
Leopold videre i den store tyrkiske krig fra 1686. Han ble ikke med i Augsburgforbundet i 1686 mot Frankrike i niårskrigen, men reiste personlig til Haag i mars 1688 for å diskutere med Vilhelm av Oranien, Georg Vilhelm av Braunschweig-Lüneburg og Fredrik Vilhelm av Brandenburg om mulige trekk mot Ludvig XIV. Han ga imidlertid ikke direkte støtte til at Vilhelm skulle overta den engelske tronen. 

Etter en ny invasjon av Frankrike under niårskrigen i 1689, leide han ut sine soldater for å beskytte Franken. Han ble senere med i hæren til Karl av Lorraine og deltok i beleiringen av Mainz.

Han ble 6. oktober 1666 gift med Anna Sophie av Danmark. Sammen fikk de to barn:

* Johan Georg IV av Sachsen, født 18. oktober 1668 i Dresden, død av kopper 28. mai 1694 i Dresden. Etterfulgte faren som kurfyrste.
* August II av Sachsen, født 22. mai 1670 i Dresden, død 1. februar 1733 i Warszawa. Etterfulgte sin bror som kurfyrste og senere som August den sterke, konge av Polen. 

## Referanser
Jostein Goksøyr

**Jostein Goksøyr** (1922–2000) var en norsk mykolog og biolog som bidro til læren om det første liv på jorden.

## Liv og virke
Etter examen artium 1941 ved Eidsvoll landsgymnas, studerte han botanikk i Göteborg under den andre verdenskrig.

Etter krigen ble han mag.scient i 1950 på en soppavhandling og fikk jobb hos det nyetablerte Sentralinstitutt for industriell forskning. Hans videre forskning på giftstoffet dithiokarbamyl brakte ham en dr.philos. ved Universitetet i Oslo i 1955.  Han ble så i 1955 tilsatt som  dosent i botanikk ved Botanisk Laboratorium ved Universitetet i Bergen.

Jostein Goksøyr ble kjent for arbeidet om jordbakterienes genetiske mangfold, og fikk utgitt en artikkel i *[[Nature]]* i 1967 om utviklingen av plante- og dyreceller, at de første eukaryoter kan ha oppstått fra bakterieceller som levde tett sammen eller inni hverandre. 
::

Han ble samme året (1966) ansatt som professor i generell mikrobiologi, et fag han utviklet utviklet sammen med mikrobiell fysiologi.  I 1970 ble han innvalgt i Det Norske Videnskaps-Akademi og var sentral bakmann da universitetet dette året innførte institutter i stedet for ren professorledelse.

Goksøyr var redaktør for Naturen (tidsskrift) fra 1978 til 1984, og ble i 1987 innvalgt i Kungliga Vetenskaps-Societeten i Uppsala. Han  mottok i 1996 Meltzerprisen  på 100 000 kroner for sitt lange virke ved universitetet, der han samme året også bidro sterkt til 50-årsjubileet og jubileumsboken. Han ble i 2000 æresmedlem i Norsk forening for mikrobiologi. Hans sønn Anders Goksøyr (født 1957) er også professor i biolog ved Universitetet i Bergen.
## Publikasjoner og utgivelser
* 
* 
* 
## Referanser
Max Minghella

**Max Giorgio Choa Minghella** (født 16. september 1985 i Hampstead i London) er en engelsk skuespiller. Han er sønn av den kjente filmskaperen Anthony Minghella.

## Karriere
Minghella droppet ut av universitetet for å satse på en skuespillerkarriere, en drøm han fikk sent i tenårene etter å ha sett et teaterstykke i London. I 2005 fikk han sin første rolle i dramafilmen *[[Bee Season]]* med Richard Gere og Juliette Binoche. Samme år var han også med i den politiske thrilleren *[[Syriana]]* (2005) med George Clooney og Matt Damon. Han fikk sin første hovedrolle i 2006, med dramakomedien *[[Art School Confidential]]*, hvor han spilte mot Sophia Myles, John Malkovich og Jim Broadbent.

I 2008 medvirket han i den romantiske komedien *[[How to Lose Friends and Alienate People]]*  med Simon Pegg, Kirsten Dunst, Megan Fox og Jeff Bridges. Deretter fikk han en birolle i storfilmen *[[The Social Network]]* (2010), filmen om oppfinnelsen av Facebook, som vant tre Oscar-statuetter. Minghella spilte her Divya Narendra. Året etter spilte han i en ny politisk thriller, George Clooneys *[[Maktens menn]]*, hvor Ryan Gosling og Clooney spilte hovedrollene. Så spilte han en av hovedrollene i science fiction-filmen *[[The Darkest Hour]]* (2011) med Emile Hirsch og Olivia Thirlby, som fikk dårlig kritikk.

Siden 2017 har han spilt sjåføren Nick i den dystopiske dramaserien *[[The Handmaid's Tale]]*.

## Filmografi

## Referanser


## Eksterne lenker
*
Reine Fiske

**Nils Reine Fiske** (født 4. oktober 1972) er en svensk gitarist, kunstnerisk leder og lydtekniker knyttet til det svenske plateselskapet Subliminal Sounds, og har satt sitt preg på en rekke prog-rock prosjekter slik som Landberk, Morte Macabre, Paatos og Elephant9, men best kjent er han for sitt spill i bandet Dungen. 

## Karriere
Fiske spiller i bandet The Amazing med Christopher Gunrup, men har også vært med i Reform. Han spiller også med i Sylvester Schlegels band The Guild, i tillegg til bandene som allerede er nevnt. I 2012 var han med på to plateutgivelser, den første med bandet Svenska Kaputt som i tillegg til Fiske består av Jonas Kullhammar, Torbjörn Zetterberg og Johan Holmegard, og *Atlantis* med det norske jazzrockbandet Elephant9 som består av trioen Ståle Storløkken, Nikolai Eilertsen og Torstein Lofthus. Sistnevnte var en av hovedattraksjonene på Kongsberg Jazzfestival 2012.

## Diskografi
;Med Landberk
* *Lonely Land* (The Laser's Edge, 1992)
* *One Man Tell's Another* (Megarock Records, 1994)
* *Riktigt Äkta* (Record Heaven Music, 1995)
* *Unaffected* (Melodie & Dissonanze, 1995)
* *Indian Summer* (Musea, 1996)

;Med Morte Macabre
* *Symphonic Holocaust* (Musea, 1998)

;Med Paatos
* *Timeloss* (Stockholm Records, 2002)

;Med Dungen
* *Stadsvandringar* (Dolores Recordings, Virgin Records, 2002)
* *Ta Det Lugnt* (Subliminal Sounds, 2004)
* *Dungen: 1999-2001* (Subliminal Sounds, 2005), compilation
* *Panda* (Memphis Industries, 2005)
* *Tio Bitar* (Subliminal Sounds, 2007)
* *Sätt Att Se* (Subliminal Sounds, 2008)
* *4* (Subliminal Sounds, 2008)
* *Skit I Allt* (Subliminal Sounds, 2010)
* *Öga, Näsa, Mun* (Third Man Records, 2011)

;Med S.T. Mikael
* *Mind of Fire* (Subliminal Sounds, 2007)

;Med Anna Järvinen
* *Jag Fick Feeling* (Häpna, 2007)
* *Man Var Bland Molnen* (Häpna, 2009)
* *Anna Själv Tredje* (Stranded Rekords, Universal Music, 2011)

;Med The Guild
* *The Golden Thumb* (2009)

;Med Träd, Gräs och Stenar
* *Hemlösa Katter / Homeless Cats* (Gåshud, 2009)

;Med The Amazing
* *The Amazing* (Subliminal Sounds, 2009)
* *Wait for a Light to Come* (Subliminal Sounds, 2010)
* *Gentle Stream* (Subliminal Sounds, 2011)
* *Picture You* (Partisan Records, 2015)

;Med Elephant9
* *Atlantis* (Rune Grammofon, 2012)
* *Silver Mountain* (Rune Grammofon, 2015)

;Med Motorpsycho
* *Still Life With Eggplant* (Rune Grammofon, 2013)
* *Behind the Sun ([[Rune Grammofon]], 2014)*

## Referanser


## Eksterne lenker
* 
* 
* 
*
Brevis Historia Regum Dacie

**Brevis Historia Regum Dacie** (norsk: *«Kortfattet Historie om de Danske Konger»*) av den danske historiker Sven Aggesen er den første danske krønike skrevet av en navngitt, kjent forfatter. Aggesens verk er nedskrevet i 1186-87, og den anonyme Roskilde-krøniken (*Chronicon Roskildense*) fra omkring 1140 er dermed eldre. Handlingsforløpet i Aggesens beskrivelse omfatter samme tidsperiode som Saxo Grammaticus' *[[Gesta Danorum]]* selv om Saxos mer omfattende verk utkom noe senere (de siste delene av dette verket omtaler hendelser fra 1208).

Krønikens forfatter Sven Aggesen var i tjeneste hos de danske konger Valdemar den store og hans etterfølger Knut VI. I denne tiden deltok Aggesen i De nordlige korstog mot venderne i 1184 og 1185. Han sier selv at han med sine skrifter ville medvirke til å forhindre at hans forfedres og de danske kongers og stormenns bedrifter ble glemt. Derfor skrev han sin Danmarkskrønike *Brevis historia regum Dacie*, som omfatter Danmarks historie fra omkring år 300 til 1185. 

Krøniken er basert på sagn og muntlig tradisjon kombinert med forfatterens egne opplevelser og erindringer. Fremstillingen er preget av et tydelig dansk nasjonalt utgangspunkt og er samtidig markant anti-tysk.

## Eksterne lenker
* [Danmarks krønike, dansk fulltekst på nettstedet heimskringla.no](http://heimskringla.no/wiki/Danmarks_kr%C3%B8nike_(Svend_Aggesen))
Christian Traoré

**Christian Traoré** (født 18. april 1982 i København) er en dansk fotballspiller som for tiden spiller for HB Køge. Han er av guineansk opprinnelse (hans far er fra Guinea og hans mor er fra Danmark). Han startet sin seniorkarriere i FC København, og har senere spilt for Hammarby IF, FC Midtjylland, Hønefoss, Randers FC og Lyngby.

## Referanser


## Eksterne lenker
*
Nordby Idrettslag

**Nordby Idrettslag** holder til på Nordby/Vinterbro i Ås kommune i Akershus. Idrettslaget ble stiftet 13. januar 1946 og har fotball, håndball, vannpolo, idrettsskole og langrenn som hovedaktiviteter. Fotballagene spiller sine hjemmekamper på Nordbybanen, mens håndballagene holder til i hallen i Emily Kirkeruds vei. Styret ledes av Thor Ringstad. Hver av undergruppene har egne styrer.

Klubben er med i SAMK-prosjektet, et fotballprosjekt som involverer klubbene Ås, Nordby, Ski, Oppegård, Langhus og Vestby. 

## Nordby fotball
**Nordby Fotballklubb** spiller i røde og grønne drakter og spiller hjemmekampene sine på Nordby Kunstgress. Sander Belle er ansvarlig trener i klubben. I tillegg består trenergruppen av assistenttrener Bjørnar Dahl.

Etter mange år uten noen resultater som er verdt å skrive om, regnes 2011 som året hvor Nordby fikk sin gjenreisning. Daværende spiller, Sander Belle, tok over før høst-sesongen 2011 med seg fikk han Bjørnar Dahl på trenersiden kort tid etter. Nordby landet mitt på tabellen i 8. divisjon den sesongen. Før 2012-sesongen ble det tatt noen raske grep, etter et travelt overgangsvindu ble det hentet inn noen nye "stjerner" til Nordby Kunstgress, samtidig som det kortsiktige målet var å samle en treningsvillig gruppe. De som ble hentet inn for å få fart på poengfangsten fant ut at det å trene var gøy, og endte med å ha det mest treningsvillige mannskapet i nærmiljøet. Nordby rykket opp i 2012 og var ett fattig mål unna finale i kretsmesterskapet.

Foran 2013 sesongen ventes det stadig flere spillere inn, samtidig som ansatte i administrasjonen øker. Blant annet er klubbens målvakt Kjetil Johansen ansatt som KK *(kreativ koordinator)*

;Tabellplasseringer
:

## Eksterne lenker
* Nettsiden til Nordby IL
Thomas Johanson

**Thomas Mark Mikael Johanson** (født 3. juni 1969 i Helsingfors) er en finsk seiler og olympisk mester. Han vant gull i 49er klassen sammen med Jyrki Järvi under OL i Sydney i 2000.

## OL-medaljer
* 2000  Sydney -  **Gull** i 49er sammen med Jyrki Järvi 

## Eksterne lenker
*
Jørgen H. Kristiansen

**Jørgen Haugland Kristiansen** (født 1976) er en norsk forfatter, siviløkonom og politiker (KrF). I Stortingsvalget 2025 ble han valgt inn for Aust-Agder, etter å vært vara-representant fra høsten 2021. 

Kristiansen er utdannet siviløkonom fra Universitetet i Agder og Oregon State University (USA). Han har arbeidet som aksjemegler og bedriftsrådgiver i bank. Kristiansen har jobbet i Sparebank 1 SR-Bank med risikostyring innenfor eiendom.

Fra 2001 har Kristiansen vært aktiv som politiker i Kristelig Folkeparti. Han var fast medlem av bystyret i Kristiansand fra 2003 til 2021. Kristiansen var leder av oppvekststyret i Kristiansand kommune i perioden 2003–2007 og varaordfører fra 2011 til 2019.

## Stortingskomiteer
* 2025–2029: Medlem av Finanskomiteen

## Bibliografi
* *Familien Haugland Kristiansen – ei ættesoge fra Agder*, 2012, 
* *Maritim opplevelsesbok*, 2014, 
* *Idylliske Flekkerøy* (sammen med Steinar Kristiansen), 2021, 

## Referanser
Niårskrigen

**Niårskrigen**, også kalt **den pfalziske arvefølgekrig** og **storalliansekrigen**, var en global konflikt mellom den franske kongen Ludvig XIV  og en bred internasjonal allianse ledet av den engelske-nederlandske stattholderkongen Vilhelm av Oranien, den tyske-romerske keiser Leopold I, Karl II av Spania, Viktor Amadeus II av Savoie, samt en rekke fyrster og prinser i Det tysk-romerske rike.

## Bakgrunn
Den franske kongen Ludvig XIV hadde etter den fransk-nederlandske krig i 1678 framstått som stadig mektigere og ekspansiv, men den såkalte «Solkongen» var ennå ikke tilfreds. Gjennom en kombinasjon av press, trusler og aggresjon søkte han å trygge Frankrikes nye grenser, noe som endte med den korte Gjenforeningskrigen i 1683-84. Ved våpenhvileavtalen i Regensburg i 1684 ble Frankrikes nye grenser anerkjent for de kommende 20 årene. Men Ludvig XIV erklærte likevel at han gjorde krav på områder i Rhinland etter kurfyrst Karl av Pfalz' død i 1685 på vegne av sin svigerinne Elizabeth Charlotte av Pfalz, gift med Solkongens yngre bror Filip I av Orléans.

## Krigsskueplasser

Niårskrigen ble hovedsakelig utkjempet på Kontinentet og i farvannene omkring, men det var også viktige slag i Irland og i Skottland, hvor Vilhelm av Oranien og Jakob II kjempet om kontrollen over De britiske øyer, og kong Vilhelm-krigen (også kjent som andre indianerkrig) mellom kolonistene i Ny-Frankrike og Ny-England og deres allierte blant indianerne i Nord-Amerika. Kampene på Kontinentet foregikk hovedsakelig langs Frankrikes grenser mot De spanske Nederlandene, Rhinland,  Savoie og Catalonia.Krigen var den andre av Ludvig XIVs tre store kriger.

## Avslutning

Kampene langs Frankrikes grenser gikk hovedsakelig i Frankrikes favør, men i 1696 gikk landet inn i en økonomisk krise. Også sjømaktene England og De forente Nederlandene var økonomisk utmattede, og da Savoie ønsket å trekke seg ut av krigen, ønsket alle parter å framforhandle en avslutning på krigen. Gjennom freden i Rijswijk i september 1697 fikk Frankrike beholde Alsace og Strasbourg, men måtte overgi Freiburg, Breisach og Philippsburg til Det tysk-romerske rike. Videre fikk Frankrike kjøpt Puducherry av De forenede Nederlandene og overtok Nova Scotia og Saint-Domingue. Spania fikk tilbake Catalonia fra Frankrike som hadde okkupert regionen, og også kontrollen over befestningene ved Mons, Luxembourg og Kortrijk. Frankrike måtte gi fra seg Lorraine som landet hadde okkupert i 1670 og Hertugdømmet Lothringen ble gjenopprettet. Videre måtte Frankrike avstå fra alle krav øst for Rhinen og anerkjenne Vilhelm av Oranien som konge av England, Skottland og Irland.

## Ny krig
## Eksterne lenker
* 

Imidlertid døde den barnløse Karl II av Spania i 1700, og dette førte til en ny konflikt om arveretten til den spanske trone, noe som førte til en ny krig mellom Frankrike og Storalliansen, den spanske arvefølgekrig, Ludvig XIVs siste store krig.
Mélanie Laurent

**Mélanie Laurent** (født 21. februar 1983 i Paris i Île-de-France) er en fransk skuespiller og sanger. Hun spilte rollen som Shosanna Dreyfus i Quentin Tarantinos *[[Inglourious Basterds]]*. Hun har også skrevet og regissert kortfilmer. *De moins en moins* ble nominert til prisen for beste kortfilm ved filmfestivalen i Cannes i 2008. 

Den 2. mai 2011 ga Laurent ut debutalbumet *[[En t'attendant]]* (norsk oversettelse: *Mens jeg venter på deg*) på det franske plateselskapet Atmosphériques.

## Diskografi
* 2011 – *[[En t'attendant]]*

## Filmografi
Som skuespiller (fjernsynsfilmer ikke medregnet)
* 1999 *[[Un pont entre deux rives]]*
* 2001 *[[Ceci est mon corps]]*
* 2002 *[[Embrassez qui vous voudrez]]* (*Summer Things*)
* 2003 *[[Snowboarder (2003)|Snowboarder]]*
* 2003 *[[La faucheuse]]*
* 2004 *[[Le dernier jour]]* (*The Last Day*)
* 2004 *[[Hainan ji fan]]* (*Rice Rhapsody*)
* 2004 *[[Une vie à t'attendre]]* (*I've Been Waiting So Long*)
* 2005 *[[Les visages d'Alice]]*
* 2005 *[[De battre mon cœur s'est arrêté]]*
* 2006 *[[L'amour caché]]*
* 2006 *[[Je vais bien, ne t'en fais pas]]* (*Don't Worry, I'm Fine*)
* 2006 *[[Dikkenek]]*
* 2006 *[[Indigènes]]* (*Days of Glory*)
* 2007 *[[Paris  (2008)|Paris]]* (2008)
* 2007 *[[La chambre des morts]]* (*Room of Death*)
* 2007 *[[Le tueur]]* (*The Killer*)
* 2008 *[[Voyage d'affaires]]* (*The Business Trip*)
* 2009 *[[Inglourious Basterds]]*
* 2009 *[[Le concert]]*
* 2009 *[[Jusqu'à toi]]* (*Shoe at Your Foot*)
* 2010 *[[La Rafle]]*
* 2011 *[[De adopterte]]*
* 2013 *[[Now You See Me]]*
* 2014 *[[Respire (film)|Respire]]*
* 2014 *Aloft*
* 2015 *Bumerang*
* 2015 *By the sea*
* 2016 *Éternité*
* 2016 *Les derniers Parisiens*
* 2017 *Mon garçon*
* 2018 *Le retour du héros*
* 2018 *L'autostoppeuse*
* 2018 *[[Mia og den hvite løven]]*
* 2018 *[[Operation Eichmann - Jakten på rettferdighet]]*
* 2019 *6 Underground*
* 2020 *Little America* (TV-serie)

### Kortfilmer

* 2008: *De moins en moins* (skrevet og regissert)
* 2008: *X Femmes* (1. sesong, episode 6)
* 2011: *Les adoptés* (hovedrolle og medforfatter)

## Teateropptredener
* 2010: *Promenade de santé* av Nicolas Bedos (2010)

## Referanser


## Eksterne lenker
* 
* 
* 
*
Janne Lahtela

**Janne Petteri Lahtela** (født 28. februar 1974 i Kemijärvi) er en tidligere finsk skiløper. Han etablerte seg som en av de mest dominerende utøverne innenfor kulekjøring. Han er nå trener for Japans landslag i kulekjøring.
Lahtela vant gullmedalje i kulekjøringfinalen under Vinter-OL 2002 i Salt Lake City. Fire år tidligere tok han sølvmedalje foran fetteren Sami Mustonen, som tok bronsemedaljen. Han har også vunnet verdenscupen fire ganger og ble verdensmester i 1999.

## OL-medaljer
* 2002  Salt Lake City -  **Gull** i kulekjøring, menn 
* 1998  Nagano -  Sølv i kulekjøring, menn 

## Referanser


## Eksterne lenker
* 
*
August Heiberg Kahrs

**Christen August Heiberg Kahrs** (født 11. juni 1882 i Kristiania, død 24. september 1970 samme sted) var en norsk fotballspiller, dommer og leder. Han representerte Lyn og var i cupfinalen fire år på rad. Først var han dommer i finalen av norgesmesterskapet i 1907, deretter var han målvakt for Lyns mesterlag i 1908, 1909 og 1910. Men da klubben vant norgesmesterskapet i 1911 var han byttet ut med Reidar Amble Ommundsen.

Kahrs ble i 1908 en av de tre første dommere som ble autorisert av Norges Fotballforbund, de to andre var Arthur Nordlie og  Trygve Karlsen også fra Lyn. Kahrs dømte en gang på internasjonalt nivå, da Sverige slo Finland 4-3 den 24. mai 1914. Kahrs var også første formann i Oslo Fotballkrets (etablert som * Kristiania og Omegns Fodboldkreds* i 1905) såvel som formann i Lyn.

Han var sønn av Christen Heiberg Kahrs (1829–1892) som kom fra Ørskog.  Kahrs var ellers disponent innen byggebransjen. Under Storstreiken i 1921 havnet han i kontrovers da han som Lyn-formann oppfordret medlemmene til å melde seg inn i organisasjonen Samfundshjelpen som organiserte streikebrytere.

## Referanser


## Eksterne lenker
*
Harri Koskela

**Harri Matias Koskela** (født 8. oktober 1965 i Lappo) er en finsk bryter og olympisk medaljør i Gresk-romersk bryting.

## OL-medaljer
* 1988  Seoul -  Sølv i gresk-romersk bryting, lett tungvekt 

## VM
Koskela mottok en sølvmedalje under VM i 1990, og en bronsemedalje under VM i 1991.

## Eksterne lenker
*
Kléberson Davide

**Kléberson Davide** (født 20. juli 1985) er en brasiliansk friidrettsutøver, som konkurrerer i mellomdistanseløp. Han representerte Brasil under Sommer-OL 2012, der han ble utslått i de innledende rundene på 800 meter.

## Referanser


## Eksterne lenker
*
Rijswijk

**Rijswijk** er en kommune i Nederland i provinsen Zuid-Holland. Byen er en forstad til Haag. Kommunen Rijswijk omfatter også landsbyen 't Haantje og Sion. Freden i Rijswijk ble undertegnet i Huis ter Nieuwburg i 1697, og avsluttet niårskrigen.

## Kjente personer fra Rijswijk
*Lou Otten, fotballspiller

## Referanser




## Eksterne lenker
*
Fylkesveg 45 (Aust-Agder)

**Fylkesveg 45** i Aust-Agder går fra fylkesgrensa mellom Valle kommune i Aust-Agder og Tokke kommune i Telemark til Rotemo i Valle. Tidligere fulgte den så riksveg 9 til Hylestad, og tok der over fjellet mot Rogaland og Sirdal kommune på nåværende fylkesveg 337. Vegen går gjennom reinbeskyttelsesområder i Setesdal vesthei, og er vinterstengt mellom Rogaland og Aust-Agder. Veien er del av primær fylkesveg 45.

## Referanser
Freden i Rijswijk

**Freden i Rijswijk** ble undertegnet 20. september 1697 i byen Rijswijk det daværende De forente Nederlandene og avsluttet niårskrigen mellom Frankrike og Augsburgligaen. Fredsavtalen har navn etter byen hvor avtalen ble inngått.

Kampene langs Frankrikes grenser under niårskrigen gikk hovedsakelig i Frankrikes favør, men i 1696 gikk landet inn i en økonomisk krise. Også sjømaktene England og De forente Nederlandene var økonomisk utmattede, og da Savoie ønsket å trekke seg ut av krigen, ønsket alle parter å framforhandle en avslutning på krigen.

## Forhandlingene
Forhandlingene ble påbegynt i mai og den franske delegasjonen holdt til i Haag med representantene for Augsburgligaen hadde sete i Delft, mens forhandlingene ble gjennomført i palasset Huis ter Nieuwburg i Rijswijk, som senere ble revet i 1789.

I de to første ukene var det ikke bevegelse i forhandlingene. Dette førte til at de to hovedaktørene, Vilhelm av Oranien og Ludvig XIV av Frankrike pekte ut to personlige representanter som førte forhandlingene videre på tomannshånd. Disse var William Bentinck og Louis François de Boufflers, og i private forhandlinger kom de snart fram til hovedprinsippene i en avtale. Imidlertid ønsket ikke keiser Leopold I av Det tysk-romerske rike og kong Karl II av Spania å tiltre denne. 

Den spanske kongen ga imidlertid snart etter og 20. september ble avtalen undertegnet, men signatarene Frankrike på den ene side, og England, Spania og De forente Nederlandene på den andre. Vilhelm av Oranien overtalte deretter Leopold til å slutte seg til freden, og en avtale mellom Frankrike og Det tysk-romerske rike ble undertegnet 30. oktober.

## Resultatet
Hovedinnholdet i avtalen var at Ludvig XIV anerkjente Vilhelm av Oranien som konge av England, Skottland og Irland. Videre frafalt Frankrike alle krav i Rhinland og skulle avstå fra å blande seg inn i forhold i Kurfyrstedømmet Köln.

;Territorielle endringer:
* Frankrike beholdt Alsace og Strasbourg, overga Freiburg, Breisach og Philippsburg til Det tysk-romerske rike. Frankrike kjøpte Puducherry av nederlenderne og overtok Nova Scotia og Saint-Domingue.
* Spania fikk tilbake Catalonia fra Frankrike, og kontroll over befestningene ved Mons, Luxembourg og Kortrijk
* Lothringen ble gjenopprettet som Hertugdømmet Lothringen

## Eksterne lenker
* Omtale av fredsavtalen i Encyclopædia Britannica
Tour de l’Ain

**Tour de l'Ain** også kjent som **Prix de l'Amitié** er et fransk etapperitt i landeveissykling som er en del av UCI Europe Tour. Rittet har blitt arrangert siden 1989, men ble først tillatt for profesjonelle i 1992. I dag har rittet status 2.1. Rittet går i nærheten av Jurafjellene.

## Vinnere

## Eksterne lenker
* 
*  Tour de l'Ain / Prix de l'Amitié  på CyclingArchives.com
Frauenstift Geseke

**Frauenstift Geseke** eller **Damenstift in Geseke** var et kirkestift for kvinner som ble grunnlagt av en saksisk greve i Geseke i år 946. Hovedoppgaven bestod i å utøve kirkelige plikter, og i det lang løp bestod dets oppgave å forsørge ugifte, adelige kvinner. Stiftet ble oppløst i 1823.

Klosterkirken ble da omdannet til sognekirke i Geseke og er underlagt pastoralforbundet *Geseke-Stadt* til Dekanatet Lippstadt-Rüthen i Paderborn erkebispedømme.

## Referanser